cyanic-selkie/wikianc huggingface dataset:
Datubāze
Vaicājumi
Darbības vaicājums, kā jau to norāda nosaukums, izpilda uzdevumu ar datiem. Darbības vaicājumus var izmantot, lai izveidotu jaunas tabulas, pievienotu datus esošajām tabulām, atjauninātu vai dzēstu datus.
Datubāzu pārvaldības sistēma
Uzglabāšanas motors — Šis komponents saglabā un nolasa datus no sekundārās glabātuves, kā arī pārvalda darījumu saistības un atcelšanas, dublējumus un atjaunošanas.
Hipermēdiju datubāze
Globālo tīmekli var uztvert kā datubāzi, tādu kas izkaisīta pa miljoniem datoru. Tīmekļa pārlūkprogrammas apstrādā šos datu pa vienai lappusei kamēr tīmekļa rāpuļi un cita līdzīga programmatūra veido datubāzei ekvivalentus indeksus, lai atbalstītu meklējumus un citas aktivitātes.
Glabāšanas struktūras
Datubāzes var glabāt attiecīgās tabulas un indeksus atmiņā vai cietā diska dažādos veidos:
Objektu datubāzes izmanto plašu glabāšanas mehānismu klāstu. Dažas izmanto virtuālus atmiņas kartētas datnes, lai padarītu izmantotās valodas (Java, C++, utt.) objektus pastāvīgus. Lai gan ļoti efektīvs, tas var padarīt citu valodu izmantošanu grūtāku. Citas izjauc objektus noteikta un atšķirīga garuma komponentēs, kas pēc tam tiek saliktas kopā uz diska ka noteikta garuma bloki un tiek salikti atpakaļ vai nu uz servera vai klienta. Vēl viena populāra metode sevī ietver objektu glabāšanu tuplēs (tuple — sakārtots elementu saraksts no Angļu val.), tāpat kā relāciju datubāzēs, kuras pēc tam kā objektus sakārto datubāzes serveris.
Drošība
Datu šifrēšana jeb kriptēšana mūsdienās ir IT speciālistu pasaulē atzītākais un visefektīvākais veids kā nodrošināties pret datu noplūdi, bojājumiem vai zudumiem, neatkarīgi no tā vai kāds ar datiem strādā, vai dati tiek pārvietoti vai glabāti.
Alberts Kviesis
Ģimene
Precējies 1909. gadā ar Elzu Kviesi dz. Zadi (1887-1962, Austrālijā). Dēli - Viktors Kviesis (1911-1980, Kanādā) un Ēriks Kviesis (1912-2005, Austrālijā).
Suntažu muiža
Vēsture
No 1566. līdz 1763. gadam Suntažu pils piederēja Meku dzimtai. Lielā Ziemeļu kara laikā senā Suntažu viduslaiku pils tika nopostīta un muižas īpašnieki fon Meki uz vecajiem pamatiem uzcēla Suntažu muižas kungu māju. 1764. gadā Suntažu muiža pārgāja barona Honalda Gustava Ingelstroma īpašumā (viņa māte dzimusi Meka). 1780. gadā muižā valdīja grāfs fon Mengdens, 1782. gadā - majors Magnuss Johans fon Grothuss. 1816. gadā muiža nonāca Hānenfeldu dzimtas īpašumā. 19. gadsimtā ēkai piebūvēja divus kvadrātiskus torņus Tjūdoru stilā.
829. gads
829. gads bija parastais gads, kas pēc Jūlija kalendāra sākās piektdienā.
Džordžs Būls
1849. gadā, nebūdams akadēmiski izglītots (viņu mācīja tēvs, vēl bija ieguvis pamatskolas izglītību), kļuva par matemātikas profesoru Korkas Karalienes koledžā Īrijā.
Ohaio (upe)
Ohaio (en) ir upe ASV, Misisipi pieteka. Sākas, satekot Alegneini un Monongahilai.
833. gads
833. gads bija parastais gads, kas pēc Jūlija kalendāra sākās trešdienā.
Sadī Karno
Bija franču revolucionārās valdības Direktorijas locekļa, matemātiķa Lazāra Karno dēls. Nosaukts persiešu dzejnieka Saadi vārdā.
Lēbava
Vēsture
Rakstos pirmoreiz minēta 1221. gadā. Viduslaikos Lauzicas līgas sastāvā.
Vējš
Ģeogrāfiskais sadalījums
Apgabalos ar pretēju spiedienu, parasti ap kontinentiem, novēro musonus. Indijas okeānā vasaras un ziemas musoni nav vienāda stipruma. Musoni parasti ir 2 līdz 5 balles stipri, bet dažreiz sasniedz vētras spēku. Ziemā musoni pūš no ZA—ZR, vasarā — DR—D — DA.
Aukstu, stipru vēju ar virzienu no piekrastes augstienes uz jūru sauc par boru. Krievijā šādu parādību novēro Novorosijskas un Novaja Zemļa rajonos, kur vēja ātrums sasniedz 50—60 m/sek. Bora sastopama arī Adrijas jūras piekrastē (Fiume, Triest), bet vēja ātrums šajā rajonā ievērojami mazāks.
Olštineka
Vēsture
Pēc Otrā pasaules kara, pamatojoties uz Potsdamas konferences lēmumiem, Hohenšteina iekļāvās Polijā, bet vācu iedzīvotāji no pilsētas tika padzīti.
Turcijas neatkarības karš
Notikumi pirms neatkarības kara (1918. gada oktobris — 1919. gada maijs)
Tā kā Anatolijas dienvidu daļu kontrolēja britu kara flote un grieķu un itāļu spēki, Turku nacionālās kustības štābu nācās pārcelt uz līdzeno centrālās Anatolijas teritoriju.
Mustafa Kemala atmaskošana (1919. gada jūnijs)
Osmaņu impērijas kara ministrs Damats Ferids pašā uzdeva Refetam Bele un Mustafa Kemalam novērst nesaskaņas Melnās jūras reģiona iedzīvotāju vidū. Damats Ferids apsolīja, ka pret viņiem briti neveiks nekādu rīcību, bet Mustafa Kemals saviem sekotājiem paziņoja, ka Ferids pašā neapzinās patieso situāciju Melnās jūras reģionā un impērijas saglabāšanas vārdā viņam būtu jāatkāpjas no amata.
Osmaņu parlamenta atlaišana (1920. gada marts)
Mustafa Kemals Ataturks, zinādams, ka sabiedrotie neņems vērā Harborda ziņojumu un neievēros viņa parlamentāro imunitāti, palika Anatolijā. Pārstāvju komitejas sēdeklis no Erzurumas tika pārcelts uz Ankaru, lai varētu uzturēt sakarus ar iespējami vairākiem deputātiem, kas devās uz Konstantinopolē notiekošām parlamenta sēdēm. sāka iznākt avīze "Nacionālā neatkarība" (osmaņu turku: Hakimiyet-i Milliye), lai publicētu un izplatītu neatkarības kustības viedokli gan Turcijā, gan ārpus tās robežām.
Sevras līgums (1920. gada augusts)
Osmaņu impērijas valdība parakstīja Sevras līgumu, jo līgums neietvēra prasību likvidēt kalifātu un Konstantinopoli atstāja sultānam. Turku nacionālā kustība līgumu noraidīja, uzskatot, ka līgumā noteiktais teritoriālais iedalījums neatbilda vispārpieņemtiem valsts veidošanas principiem un radīja nākotnē apšaubāmas un nekonkrētas valstu robežas. Turklāt, kustība uzskatīja, ka līgumā ietvertas tikai ārvalstu intereses.
Venizeloss līgumā panāca Grieķijas teritorijas paplašināšanu un pārējās valstis piekrita grieķu okupācijai šajās teritorijās. Antante nevēlējās, lai teritorijas no Bulgārijas un Anatolijas tiktu atdotas grieķiem, bet viņiem nācās piekrist, jo pašiem nebija tāda karaspēka, kas spētu nosargāt šīs teritorijas.
Konflikti austrumos (1920. gada jūnijs-novembris)
Pie jaunās robežas notika viena no neatkarības kara svarīgākajām kaujām. Nacionālistu armijas steidzīgā izveidošana bija pierādījums šī reģiona nozīmībai, neskatoties uz rietumos briestošām briesmām no Grieķijas puses.
Baibaks
Barība
Baibaks pamatā barojas ar stepes zālaugiem. Iecienītākie ir savvaļas auzas (Avena sativa), kviešzāle (Agropyrum cristatum), cigoriņi (Cichorium intybus), ložņu āboliņš (Trifolium repens) un tīruma tītenis (Convolvulus arvensis). Baibaks labprāt apmeklē cilvēku dārzeņu stādījumus, saulespuķu un kviešu tīrumus, un kartupeļu laukus. Īpaši intensīvi baibaks barojas pirms ziemas, uzkrājot ievērojamas tauku rezerves. Aizejot gulēt, baibaks ir apvēlies apaļš un resns, bet pavasarī izlienot no alas, tas ir notievējis pavisam slaids.
Valsts (bioloģija)
Vēsture
1959. gadā Roberts Vitakers (Robert Harding Whittaker) ieteica sēnes izdalīt atsevišķā valstī. Viņš pamatoja, ka sēnes nav ne augi, ne protisti un tām ir vairākas dzīvniekiem raksturīgas pazīmes. Tajā laikā molekulārbiologi jau bija pierādījuši, ka sēnes ir daudz tuvākas dzīvniekiem nekā augiem. R. Vitakers uzsvēra, ka sēnēm ir no augiem vai dzīvniekiem atšķirīgs barošanās veids. Tās ir saprotrofi organismi, kas barību iegūst no organiskajām vielām, kuras sadalās. Par protistiem viņš uzskatīja visus vienšūnas organismus un tikai 10 gadus vēlāk atzina H. Kouplenda ieteikto monēru valsti. 1970. gadā amerikāņu ģenētiķe Linna Margulisa (Lynn Margulis) R. Vitakera piecu valstu sistēmu padarīja zinātnieku vidū populāru. Šajā klasifikācijā izdala monēru, protoktistu, sēņu, augu un dzīvnieku valstis.
1970. gadā sāka lietot terminu ‘virsvalsts’. Tādas tika izdalītas divas — prokarioti un eikarioti. Lai gan šos terminus ieviesa Eduārs Šatons, viņš tos attiecināja tikai uz protistiem, nevis uz visiem dzīvajiem organismiem. 1978. gadā britu mikrobiologs Tomass Kavaljē-Smits (Thomas Cavalier-Smith) šīs divas virsvalstis nosauca par impērijām. Līdz ar to valsts kļuva par otrā līmeņa taksonomisko vienību.
Svārstību kontūrs
Kontūra pašfrekvence
Jo lielāks ir kontūrā ietilpstošās spoles vijumu skaits un diametrs, jo lielāka ir tās induktivitāte un svārstību periods un mazāka attiecīgā kontūra pašfrekvence. Samazinoties spoles induktivitātei, pašfrekvence pieaug. Tāpat rezonanses frekvence atkarīga no kondensatora kapacitātes - lielas kapacitātes kondensatora pārlādēšanai nepieciešams vairāk laika un tas samazina kontūra frekvenci. Kapacitāti samazinot, pašfrekvence pieaug.
Krona slimība
Epidemioloģija
Krona slimība skar apmēram 3,2 cilvēkus uz 1000 iedzīvotājiem Eiropā un Ziemeļamerikā. Āfrikā un Āzijā šī ir mazāk izplatīta slimība. Tā jau vēsturiski bijusi izplatītāka vairāk attīstītākajā pasaules daļā. Tomēr arī jaunattīstības valstīs kopš 20. gadsimta 70. gadiem ir palielinājies saslimušo skaits. 2010. gadā no iekaisīgu zarnu slimībām pasaulē bija 35 tūkstoši mirušo; tiem, kas saslimuši ar Krona slimību, bija nedaudz samazinājies dzīves ilgums. Krona slimība sāk parādīties pusaudžu vecumā un tiem, kas ir 20—30 gadus veci, tomēr saslimšana var notikt jebkurā vecumā. Slimība vienādi skar vīriešus un sievietes. Slimība nosaukta gastroenterologa Barila Bernarda Krona vārdā.
Latgaliešu valoda
Tiesiskais statuss
Valsts valodas likuma 3. panta ceturtā daļa nosaka, ka "Valsts nodrošina latgaliešu rakstu valodas kā vēsturiska latviešu valodas paveida saglabāšanu, aizsardzību un attīstību".
Līnuss Tūrvaldss
Biogrāfija
1997. gadā pārcēlās uz dzīvi Amerikas Savienotajās Valstīs.
Jūra
Jūras oficiāli var izdalīt Starptautiskā Hidrogrāfiskā organizācija. Pašreiz spēkā esošais jūru saraksts ir 1953. gadā izdotais S-23 Limits of Oceans and Seas. 1986. gadā tika sagatavots jauns izdevums, taču, tā kā valstīm neizdevās vienoties par dažu jūru nosaukumiem, tai skaitā arī par Japāņu jūru, tas netika ratificēts.
Poznaņa
Vēsture
1956. gada jūnijā pilsētā notika Poznaņas nemieri.
Bills Geitss
Viljams Henrijs Geitss III (en,, dzimis ), plašāk pazīstams kā Bills Geitss (Bill Gates), ir Amerikas Savienoto Valstu uzņēmējs, filantrops, investors un programmētājs. Viņš kopā ar citiem sarakstīja Altair BASIC interpretatora sākotnējo versiju Altair 8800 datoriem (pirmais komerciāli veiksmīgais personālā datora modelis). Viņš ir Microsoft korporācijas līdzdibinātājs un karjeras laikā bija tās valdes priekšsēdētājs, izpilddirektors un galvenais programmatūras arhitekts.
Gustavs Zemgals
Gustavs Zemgals (dzimis, miris ) bija otrais Latvijas Valsts prezidents.
Gruzijas pilsētu uzskaitījums
Pēc 2011. gada datiem Gruzijā ir 60 pilsētas ar iedzīvotāju skaitu virs 2 tūkstošiem. Valsts galvaspilsēta Tbilisi ir vienīgā valsts pilsēta, kur iedzīvotāju skaits ir lielāks par 1 000 000. 3 pilsētās iedzīvotāju skaits ir no 100 000 līdz 500 000, 3 pilsētās iedzīvotāju skaits ir no 50 000 līdz 100 000, 5 pilsētās iedzīvotāju skaits ir no 25 000 līdz 50 000.
Gustavs Zemgals
Politiskā darbība pēc 1905. gada
Sākoties Februāra revolūcijai, viņš kopā ar ģimeni pameta savu dienesta vietu Kronštatē un sākotnēji devās uz Tērbatu, no kurienes atgriezās Rīgā. Pildīja Rīgas Latviešu amatnieku palīdzības biedrības krāšanas un aizdošanas kases valdes priekšsēdētāja pienākumus.
Atsevišķā studentu rota
Izveide
1918. gada 23. novembrī Rīgā Viļa Olava komercskolā sanāca latviešu studentu sapulce, kas pieņēma lēmumu atbalstīt Latvijas Tautas padomi un Latvijas Pagaidu valdību. 1918. gada 29. novembrī studentu korporācijas Selonija ģenerālsapulcē tika nolemts, ka visi korporācijas aktīvie locekļi nodod sevi Tautas apsardzības ministrijas rīcībā. Tādu pašu lēmumu 13. decembrī pieņēma studentu korporācija Talavija. 16. decembrī V.Olava komercskolā notika otra studentu sapulce, kurā piedalījās arī tautas apsardzības ministrs Jānis Zālītis. Šajā sapulcē tika nolemts aicināt visus studentus iestāties nacionālajā karaspēkā. Selonis, Baltijas Tehniskās augstskolas Ķīmijas fakultātes students Reinholds Muške ierosināja veidot atsevišķu studentu rotu. Tika nodibināta komisija, lai lūgtu Apsardzības ministriju atļaut dibināt karaspēka vienību, kurā varētu iestāties studenti, kā arī citi brīvprātīgie.
Ķengaraga dīķis
Daba
Visādā ziņā, ņemot vērā to, ka Ķengaragā nav neviena parka, šis dīķis pilda svarīgu vides rekreācijas funkciju.
Tēsejs
Tēsejs sengrieķu mitoloģijā ir Aitras dēls, viņam ir divi tēvi: zemes cilvēks atēniešu valdnieks Egejs un dievišķais Poseidons.
Kanādas administratīvais iedalījums
Iedalījuma vēsturiskā attīstība
Ontārio, Kvebeka, Ņūbransvika un Jaunskotija ir tās provinces, kas 1867. gada 1. jūlijā izveidoja federāciju un pakāpeniski ieguva suverenitāti no Lielbritānijas. Nākamo sešu gadu laikā tām pievienojās Manitoba, Britu Kolumbija un Prinča Edvarda sala.
1907. gadā Ņūfaundlenda un Labradora ieguva domīnijas statusu. Tikai 1948. gada referendumā ar nelielu pārsvaru tika izlemts, ka Ņūfaundlenda un Labradora būs Kanādas sastāvā, 1949. gadā tās kļuva par Kanādas desmito provinci.
Nikaragvas ezers
Nikaragvieši ezeru bieži dēvē par Saldo jūru (Mar Dulce) ezera lielo izmēru dēļ. Vēji, kas pūš uz rietumiem, ezerā var sacelt ļoti lielus viļņus. Ezerā atrodas vairākas salu grupas, šeit dzīvo arī saldūdens haizivis — tagad gan biežāk sastopamas Sanhuanas upē.
Ometepes salā atrodas divi vulkāni — Konsepsjons (1610 m) un Maderass (1340 m). Salā atrodas arī aizvēsturiskas akmens statujas un petroglifi.
Savulaik bija plāns izbūvēt Nikaragvas kanālu pāri Rivas zemesšaurumam, taču Panamas kanāls tika uzcelts ātrāk. Lai nodrošinātu Panamas kanāla monopolu, ASV ir noslēgusi ar reģiona valstīm īpašu līgumu, tomēr ik pa laikam Nikaragvā tomēr parādās plāni būvēt savu kanālu.
Bataanas Nāves maršs
Vēsture
Pa to laiku sabiedroto spēki citur Filipīnās turpināja cīnīties un gūstekņu kolonna, kas virzījās no Bataanas, nejauši tika apšaudīta no ASV spēku puses. Pēc tam karagūstekņus sadzina dzelzceļa vagonos, lai veiktu ceļu no Sanfernando pilsētas līdz Kapasai. Daudzi mira no malārijas, karstuma, ķermeņa atūdeņošanās un dizentērijas.
Pēc Japānas kapitulācijas 1945. gadā sabiedrotie notiesāja ģenerāli Hommu un atzina par vainīgu kara noziegumos, to skaitā Bataanas nāves pārgājienā un par zvērībām, kas pēc tam turpinājās O`Donela un Kabanatuanas nometnēs. 1946. gada 3. aprīlī Hommu izpildīja nāvessodu.
Lielais Sālsezers
1877. gadā, kādas dienas pievakarē, sāls ieguves strādnieku grupa novēroja pie ezera ziemeļu krasta lielu dzīvnieku, kura ķermenis esot bijis līdzīgs krokodila ķermenim, bet galva bijusi kā zirgam. Dzīvnieks esot uzbrucis kādam cilvēkam. Daži uzskata, ka strādnieki sajaukuši šo zvēru ar bizonu, tomēr nostāsti par ezera briesmoni tagad šeit ir populāri.
Anna Ahmatova
Biogrāfija
Ahmatova atdzejojusi citu tautu dzejniekus, arī Raiņa dzeju (krājums Čūsku vārdi).
Aleksanders
Aleksanders var būt:
Osama bin Ladens
Dzīvesgājums
1979. gadā viņš pārtrauca studijas Džidas Karaļa Abdel Aziza universitātes Ekonomikas un menedžmenta fakultātē un 1980. gada ziemā un pavasarī uzturējās Lahorā, Pakistānā, kur veidoja sakarus ar afgāņu opozīciju, palīdzēja tai ar finansējumu. Apbruņojis par saviem līdzekļiem aptuveni 2000 vīru lielu arābu brīvprātīgo vienību, pārgāja robežu ar Afganistānu un piedalījās karā pret PSRS karaspēku.
Libereca
Libereca (čehu - Liberec) ir pilsēta Čehijas ziemeļos pie Neises upes. Liberecas apgabala centrs. Vēsturiski Sudetu vāciešu centrs. Libereces zooloģiskais dārzs (dib. 1919. gadā) ir vecākais valstī. Viens no Liberecas tramvaja maršrutiem iet uz 12 kilometru attālo Jabloņecu pie Nisas.
Dombes putnu parks
Putnu parkā ir vairāki aviāriji, putnu mājas un brīvdabas iežogojumi. Atsevišķi aviāriji iekārtoti bez nožogojumiem. Tajos zoodārza apmeklētāji var aplūkot zem plašas nojumes brīvi lidojošus putnus, kuru apstākļi pēc iespējas pietuvināti to dabiskajai videi.
Ekspozīcijas
Pantanalas kompleksā (La voliére du Patanal) pārstāvētas vairākas sugas, kas raksturīgas Pantanalai — plašam, upēm un mežiem klātam reģionam Dienvidamerikā. Dažas no aviārijā pārstāvētām sugām ir Čīles flamings, sārtais ibiss (Eudocimus ruber), laivknābju gārnis, Jamaikas zilknābis.
Parkā ēkās izvietotās ekspozīcijās aplūkojami papagaiļveidīgie, tukāni, dažnedažādi citi tropisko reģionu pārstāvji. Katrai no tām dots savs nosaukums — "Papagaiļu pilsēta" (La cité perroquets), "Lori voljērs" (La voliére des lorris), "Putnu māja" (La maison oiseaux), "Putnu dārzs" (Le jardin des oiseaux), "Audzētava" (Nurserie).
Kosmos-21
3MV-1 № 1 tika palaista 06:28:35 UTC ar nesējraķeti Molnija no Baikonuras kosmodroma. Ceturtās pakāpes (Blok L) stabilizācijas sistēmas kļūmes dēļ impulss tika veikts nepareizā virzienā, un zonde palika Zemes orbītā. Oficiāli netika atklāts kosmiskā aparāta lidojuma mērķis, un tas nosaukts par Kosmos-21.
3MV-1 № 2
3MV-1 № 2 bija PSRS starpplanētu zonde, kuras uzdevums bija Veneras pārlidojums un kapsulas nolaišanās uz planētas virsmas. Zaudēta nesējraķetes kļūmes dēļ.
Hologrāfija
Izgudrošana
1962. gadā PSRS zinātnieks Jurijs Denisjuks izgatavoja pirmo hologrammu, kurā attēlots trīsdimensiju priekšmets. Tajā pašā gadā arī ASV Mičiganas Universitātē Emets Leits un latviešu izcelsmes zinātnieks Juris Upatnieks izgatavoja hologrammu.
Kapteinis (hokejs)
Vienīgais latvietis, kurš ir bijis kādas NHL komandas kapteinis, ir Sergejs Žoltoks. Viņš bija Minesotas "Wild" komandas kapteinis 2003. gada janvārī. Pašlaik Herberts Vasiļjevs pilda kapteiņa pienākumus DEL līgas klubā Krēfeldes "Pinguine". Arī gandrīz visos Latvijas hokeja līgas klubos kapteiņa pienākumus pilda latvieši.
Sela ezers
Sela ezers (arī Laksels; fr — ‘vientuļais ezers’) ir liels ezers Ontārio provinces rietumos Kanādā. Septītais lielākais provinces ezers. 1929. gadā uz iztekošās Inglišas upes pie Īrfolsas izbūvēts HES aizsprosts, ezera līmenis pirmoreiz uzpludināts 1935. gadā. Populārs sporta zvejas ezers, ainavisks ezers ar daudziem līčiem un saliņām. No novembra līdz maijam, ezers ir aizsalis.
Latviešu valoda
Latviešu valoda ir dzimtā valoda apmēram 1,5 miljoniem cilvēku, galvenokārt Latvijā, kur tā ir vienīgā valsts valoda. Lielākās latviešu valodas pratēju kopienas ārpus Latvijas ir Apvienotajā Karalistē, ASV, Īrijā, Austrālijā, Vācijā, Zviedrijā, Kanādā, Brazīlijā, Krievijas Federācijā. Latviešu valoda pieder pie indoeiropiešu valodu saimes baltu valodu grupas. Senākie rakstu paraugi latviešu valodā — jau no 15. gadsimta — ir atrodami Jāņa ģildes alus nesēju biedrības grāmatās. Tajā lielākoties bija latvieši, un no 1517. gada arī brālības vecākie bija latvieši. Pirmais teksts latviski iespiests 1507. gadā izdotajā baznīcas rokasgrāmatā „AGENDA”.
Terminoloģijas izveidošana
1919. gadā Izglītības ministrija nodibināja pirmo terminoloģijas komisiju, kuras darba galvenais rezultāts bija 1922. gadā publicētā «Zinātniskās terminoloģijas vārdnīca», kurā apkopoti vairāk kā 10 dažādu nozaru termini latviešu, vācu un krievu valodā.
Latviešu valoda mūsdienās
Runātāju skaits latviešu valodā, kuriem tā ir dzimtā valoda, sasniedz aptuveni 1,5 miljonus. No tiem 1,38 miljoni dzīvo Latvijā, bet pārējie izkaisīti Krievijā, ASV, Austrālijā, Kanādā, Lielbritānijā, Vācijā, Zviedrijā, Brazīlijā, Lietuvā, Igaunijā un nelielā skaitā vēl arī citās valstīs. Latviešu valodā iznāk arī vairāk nekā 200 dažādu laikrakstu, kuru kopējā gada tirāža ir aptuveni 110 miljoni eksemplāru. Tajā tiek izdoti arī vairāk nekā 300 žurnālu un ik gadu tiek iespiestas aptuveni 2500 grāmatas ar kopējo tirāžu vairāk kā 67 miljoniem eksemplāru.
Cittautieši
Pēc tautas skaitīšanas datiem 2011. gadā Latvijā dzīvoja apmēram 800 000 citu etnisko grupu pārstāvju, piemēram, krievi, baltkrievi, ukraiņi, poļi. Liela daļa šo etnisko grupu te dzīvojušas gadsimtiem ilgi, taču 20. gadsimta otrās puses (1945—1985) migrācijas procesos strauji palielinājās ieceļotāju skaits, kas izjauca dabiskos integrācijas procesus. Liela daļa imigrantu, kas ieradās no PSRS, neapguva latviešu valodu un pēc 1989. gada tautskaites datiem latviešu valodu prata tikai 62,3% iedzīvotāju.
Slāvismi
Aizguvumi no slāvu valodām (slāvismi) latviešu valodā sāka pastiprināti ienākt kopš 9. gadsimta, pastiprinoties kultūras sakariem ar slāvu tautām un sākot ar 18. gadsimtu, Latvijai nonākot Krievijas Impērijas sastāvā un no 1940. gada līdz 1991. gadam atrodoties PSRS sastāvā, kur tika īstenota pārkrievošanas politika. Krievu valodai bija arī liela nozīme kā tuvākai kontaktvalodai, ar kuras starpniecību latviešu valodā ieplūda dažādu citu valodu aizguvumi.
Latviešu valoda datoros
1990. gados programmatūras atbalsta trūkuma dēļ radās neoficiālā pareizrakstība — translits —, kuru izmantoja gadījumos, kad nebija pieejamas latviešu valodas diakritiskās zīmes (e-pastos, tīmekļa interešu kopās un forumos, tērzētavās, rakstot īsziņas utt.). Šajā rakstības veidā diakritiskās zīmes tiek aizstātas ar digrafiem — burtu dubultojumiem —, kas apzīmē garos patskaņus: j, kas norāda uz līdzskaņu mīkstināšanu; burti š, č un ž tiek rakstīti ar burta h palīdzību, kas aizstāj hačeku. Taču dažreiz otrais burts, tas, kurš apzīmē it kā esošo diakritisko zīmi, tiek aizstāts ar vienu no diviem diakritiskajiem burtiem (piemēram š tiek rakstīts kā ss vai sj, nevis sh), tomēr pastāv arī rakstība, kurā tiek rakstīts bez nekādiem papildu burtiem vai rakstzīmēm, kas liecinātu par šo diakritisko zīmju neesamību. Latviešu valodas atbalstam izmantota koda lappuse Windows-1257, bet mūsdienās atbalstu nodrošina ar Unikodu.
Jānis Čakste
1887—1905
1888. gadā Čakste atstāja darbu prokuratūrā un pierakstījās par zvērināta advokāta palīgu. Paralēli saviem darba pienākumiem viņš veicināja dažādu biedrību dibināšanu Kurzemē, izstrādādams to statūtus un sniegdams palīdzību to apstiprināšanā.
Latvijas Republikas dibināšanas posms
1918. gada 11. novembrī Čakste atgriezās Latvijā, kur apmetās "Aučos". Te viņš uzzināja, ka Tautas padome 17. novembrī viņu aizmuguriski ievēlējusi par savu prezidija priekšsēdētāju. Ar telegrammu viņš tika uzaicināts piedalīties 18. novembra Latvijas Republikas proklamēšanas aktā, taču Čakste uz to neieradās. Šis fakts historiogrāfijā netiek viennozīmīgi skaidrots. Ir izteikti pieņēmumi, ka tam pamatā varētu būt nesaskaņas starp Latviešu Pagaidu Nacionālās Padomes un Demokrātiskā bloka pārstāvjiem. Interesanti, ka īsu brīdi atsevišķas aprindas Čaksti bija izvirzījušas arī par pirmā Latvijas Valsts ministru prezidenta kandidātu. 23. novembrī Tautas padome pilnvaroja viņu ārzemēs organizēt Latvijas aizstāvēšanu no lieliniekiem. 1919. gada janvārī Čakste ieradās Londonā, bet pēc tam devās uz Parīzes miera konferenci, kur uzņēmās Latvijas delegācijas vadību. Darbodamies delegācijas vadībā, viņš izstrādāja reparāciju pieprasījumu no Vācijas. 21. maijā viņš delegācijas vadību nodeva Zigfrīdam Meierovicam, bet pats atgriezās Latvijā.
Guntis Ulmanis
Guntis Ulmanis (dzimis Rīgā) ir latviešu politiķis. Viņš bija pirmais Latvijas Valsts prezidents pēc valsts neatkarības atjaunošanas laikā no 1993. līdz 1999. gadam. Politikā ienāca kā Latvijas Zemnieku savienības biedrs, galvenokārt tādēļ, ka ir pēdējā pirmskara Latvijas prezidenta Kārļa Ulmaņa brāļa mazdēls. Pēc ilga pārtraukuma atsāka politisko darbību 2010. gadā, kad kļuva par apvienības "Par Labu Latviju" valdes priekšsēdētāju un no tās saraksta tika ievēlēts 10. Saeimā.
Jānis Čakste
Piemiņa
1998. gada 7. novembrī Šveicē Jungfraujohas kalnā atklāja Brīvības halli, kas veltīta 100 lielākajiem pasaules demokrātiem. Līdzās tādiem vārdiem kā Vudro Vilsons, Vinstons Čērčils un Ichaks Rabins te minēts arī Jāņa Čakstes vārds.
Harolds Aleksanders
Harolds Aleksanders (en, dzimis, miris ) bija angļu—īru grāfs, britu feldmaršals, Lielbritānijas saimnieciskās misijas vadītājs Baltijas valstīs 1919.—1920. gadā, vēlāk landesvēra komandieris. Otrā pasaules kara laikā komandēja 15. armiju grupu. Vēlāk bija arī Kanādas ģenerālgubernators.
Semigalls' Warchant
2005. gada papildu dziesmas
sadaļas nosaukums — Asinslauks
Kosmos-27
28. novembrī Kosmos-27 sadega Zemes atmosfērā.
Indeterminisms
Indeterminisms (nedeterminisms) - filozofiska mācība par to, ka var būt kādi notikumi, kuriem neeksistē (vai nevar noteikt) cēlonis.
Tanas ezers
Tanas ezers (am; T’ānā Hāyk’) ir liels ezers Etiopijā, lielākais valstī. No ezera iztek Zilā Nīla. Ezers atrodas valsts ziemeļrietumu daļā, kalnainā apvidū. Atkarībā no klimatiskajiem apstākļiem ezera platība mainās no 3 000 līdz 3 500 km2. Kopš kontroles slūžu izbūves pie Zilās Nīlas iztekas ezera līmenis tiek regulēts.
Alberts II (Rīga)
Biogrāfija
Pēc Livonijas bīskapa Nikolaja nāves 1253. gadā viņš beidzot kļuva par Rīgas arhibīskapu. Romas pāvests Aleksandrs IV ņēma savā aizsardzībā jaundibināto Rīgas arhibīskapiju "Livonijas salā" kopā ar tai pakļautajām šādām sufraganbīskapijām: Sāmsalas, Tērbatas, Kurzemes, Vironijas, Kulmass, Varmijas, Pomezānijas, Sambijas, Rutēnijas, Versomijas.
Sergejs Lavrovs
Dzīvesgājums
1991. — 1994. gadā darbojās Ārlietu ministrijā vadošajos amatos. No 1994. līdz 2004. gadam bija Krievijas pastāvīgais pārstāvis Apvienoto Nāciju Organizācijā. Kopš 2004. gada Lavrovs ir Krievijas Federācijas ārlietu ministrs, atrodoties šajā amatā ilgāko laiku kopš šīs valsts izveidošanās. Vienlaikus viņš ir Krievijas Drošības padomes pastāvīgais biedrs. Bez dzimtās krievu valodas pārvalda arī angļu, franču un singāļu valodu.
Vinipegosiss
Vinipegosiss (en) ir ezers Kanādā, Manitobas provincē, ap 300 km uz ziemeļrietumiem no provinces galvaspilsētas Vinipegas. Vinipegosiss ir 11. lielākais ezers Kanādā, otrs lielākais no trīs lielu ezeru sistēmas. Ezers ir atlieka no pēcleduslaikmeta Agasi ezera. Ezera nosaukums atvasināts no netālā Vinipega ezera — ‘mazais duļķainais ūdens’.
Kolizejs
Celtniecība
Pirmajos pastāvēšanas gados Kolizejā trūka telpu daudzajiem savvaļas zvēriem, gladiatoriem un notiesātajiem cietumniekiem. Imperatora Domiciāna laikā Kolizejam ierīkoja milzīgu pagrabu sistēmu, kurā turēja gladiatorus, savvaļas zvērus un uz nāvi notiesātos cietumniekus, pirms tos pa rampām un ar liftiem sūtīja arēnā. Domiciāns arī lika Kolizeja tuvumā uzbūvēt četras lielas gladiatoru skolas. Milzīgos pagrabus izraka zem amfiteātra arēnas koka grīdas; apakšā no betona un ķieģeļiem izbūvēja daudz telpu un gaiteņu. Pēc tam inženieri Kolizejā ierīkoja asprātīgu liftu sistēmu, kas ļāva savvaļas dzīvniekus pa neredzamām lūkām pēkšņi nogādāt arēnā.
Vudsu ezers
Vudsu ezers (en — ‘mežu ezers’, fr) ir liels ezers Kanādā Ontārio un Manitobas provincēs un ASV Minesotas štatā. Neliela daļa no ASV teritorijas («Ziemeļrietumu stūris» — Northwest Angle) ar ezeru ir nošķirta no pārējās ASV — to var sasniegt pāri ezeram vai šķērsojot Kanādas teritoriju. «Ziemeļrietumu stūris» ir ziemeļos vistālāk esošā ASV teritorija (izņemot Aļasku). No ezera iztek Vinipegas upe, kas plūst uz Vinipega ezeru.
Tadičs
Tadičs (hr, sr; sieviešu dzimtē Tadiča) ir serbhorvātu cilmes uzvārds. Cilvēki ar šo uzvārdu:
Ontārio ezers
Saimniecība un vides problēmas
1960. gados ezers tika spēcīgi piesārņots un sākās ezera miršanas process. Ezera krastos veidojās masīvas aļģu un mirušu zivju sanesas, kuru dēļ krastu pat vairs nesasniedza viļņi. Mūsdienās vides stāvoklis ezerā ir krasi uzlabojies un tas atkal kļūst par nozīmīgu sporta zvejas un rekreācijas tūrisma vietu. Diemžēl ezerā ievazātas daudzas tam svešas, invazīvās sugas, tai skaitā Amerikai svešais un kaitīgais nēģis.
Vēsture
1794. gadā amerikāņi un Kanādas francūži vienojās par ezera krastu sadalīšanu starp abām nācijām. Ontārio ezers bija pirmais no Lielajiem ezeriem, kura krastos sāka veidoties pilsētas. 19. gadsimta vidū ezerā notika ļoti intensīva tvaikoņu satiksme, taču vēlāk to izkonkurēja dzelzceļš.
Latvieši
Vēsturiskā izcelsme 13.—16. gadsimtā
1584. gada burvestību apsūdzībā Rīgas sālspūtēju pūšamo vārdu pierakstā bija publicēta kāda latviešu tautasdziesma, bet 1632./1635. gadā Tērbatas Universitātes profesors Frīdrihs Mēnijs izdeva „Sacerējumu par livoniešu izcelsmi” (Syntagma de origine Livonorum), kurā latviešu tautasdziesma „Mana balta māmulīt” bija iespiesta ar visām notīm.
Nācijas veidošanās 19. gadsimtā
Situācija krasi mainījās pēc dzimtbūšanas atcelšanas 1817. gadā Kurzemes guberņas un 1819. gadā Vidzemes guberņas teritorijā, īpaši pēc zemes reformas, ar kurām Kurzemē 1867. gadā, bet Vidzemē 1868. gadā ar likumu aizliedza klaušas. 1856. gadā Tērbatas Universitātē studējošie latvieši, tai skaitā Krišjānis Valdemārs, Krišjānis Barons un Juris Alunāns nodibināja jaunlatviešu kustību, kas aizsāka latviešu tautas pirmo atmodu. Jaunlatviešu galvenais darbības lauks bija publicistika, Krišjāņa Valdemāra Pēterburgā izdotajām „Pēterburgas Avīzēm” bija liela loma latviešu valodas attīstībā un nācijas vienošanā. No Rietumeiropas ienāca literatūra, kas izplatīja modernā nacionālisma idejas. Tās aizrāva daudzus latviešus. Izveidojās turīgo latviešu lauksaimnieku slānis, kuru pēcnācēji ieguva labu izglītību, daļai saglabājot latvisko identitāti. Līdz ar dzimtcilvēku brīvlaišanu pastiprinājās iedzīvotāju migrācija, nostiprinājās kopīga latviešu valoda, literatūra, kopēja pārnovadu kultūra. Daļa latviešu labākas dzīves meklējumos šajā laikā atstāja Latviju un pārcēlās uz dzīvi Sibīrijā un citās Krievijas guberņās. Līdz 1914. gadam Krievijā izveidojās apmēram 600 lielākas un mazākas latviešu kolonijas.
Latvijas lielajās ostas un rūpniecības pilsētās savukārt no kaimiņu guberņām ieceļoja daudz krievu, ebreju, poļu, baltkrievu, lietuviešu un igauņu, kas samazināja kopējo latviešu īpatsvaru, tomēr pilsētās tas pieauga iekšējās migrācijas dēļ. Ap 1890. gadu latvieši baltvāciešu vietā kļuva par lielāko nacionālo grupu Rīgā un 1897. gadā jau veidoja 45,0% no strauji augošās lielpilsētas iedzīvotājiem. Pirmo reizi vēsturē latviešu kultūrā izveidojās pilsētnieciskais dzīvesveids ar plašu pasaules redzējumu. Sociāldemokrātiski orientētā Jaunā strāva ar savu laikrakstu „Dienas Lapa” sekmēja sabiedriskās pašapziņas veidošanos un sieviešu emancipāciju.
Valsts veidošanās 20. gadsimtā
Otrais pasaules karš un neatkarīgas valsts zaudēšana nopietni iedragāja latviešu tautas attīstību. Liela daļa latviešu gāja bojā karadarbības dēļ vai arī pameta valsti 1944.—1945. gadā (ap 250 000), izveidojot spēcīgu diasporu. Tiek lēsts, ka 1945. gadā Latvijā bija palikuši tikai aptuveni 1 600 000 iedzīvotāju. Atkārtotas turīgāko un izglītotāko Latvijas iedzīvotāju masveida deportācijas 1941. gadā (15 000 cilvēku) un 1949. gadā (53 000 cilvēku) un vienotas padomju tautas (pārkrievošanas) doktrīna iedragāja latviešu tautisko identitāti. Latvijā līdz 1959. gadam uz patstāvīgu dzīvi apmetās ap 410 000 kolonistu no Padomju Savienības, bet līdz 1989. gadam vēl papildu 348 000 ieceļotāju. Latviešu īpatsvars Latvijā samazinājās līdz 52% 1980. gadu beigās. 1989. gada 23. augustā Latvijas PSR, Lietuvas PSR un Igaunijas PSR Tautas frontes organizēja Baltijas ceļu — demonstrācija pret Molotova—Ribentropa paktu un tā sekām. 1990. gada 18. martā notika pirmās daļēji demokrātiskās Augstākās Padomes vēlēšanas, kurās uzvarēja Tautas fronte. 4. maijā LPSR AP deklarēja Latvijas Republikas atjaunošanu. Pēc 1990. gada ap 158 000 no nesenajiem ieceļotājiem atkal pameta Latviju. Neatkarības atgūšana 1990.—1991. gadā atjaunoja latviešu valodas un kultūras dominējošo stāvokli, tomēr kā viens no svarīgākajiem tālākās valstsnācijas attīstības uzdevumiem tika pasludināta cittautiešu integrācija un iekļaušanās kopējā Eiropas kultūras un ekonomikas telpā.
Gliemji
Elpošana
Bezzobes, perlamutrenes un vairākums pārējo ūdenī dzīvojošo gliemju elpo caur žaunām, uzņemot ūdenī izšķīdušo skābekli. Sauszemes gliemji (vīngliemeži un kailgliemeži) elpo ar plaušām. Tā ir īpaša, ar asinsvadiem caurausta mantijas kabata. Gaiss plaušā ieplūst caur elpatveri. Tā elpo arī daži ūdenī dzīvojošie gliemji, piemēram, dīķgliemeži un spolītes. Laiku pa laikam tie paceļas pie ūdens virsmas un ieelpo gaisu.
Gliemji un cilvēki
Daudzi gliemji nodara kaitējumu cilvēkam. Piemēram, urbējgliemenes jeb kuģurbes urbj ejas kuģu koka daļās un tos izposta. Rapani ir kaitīgi tāpēc, ka apēd austeres un mīdijas. Tie ir lieli gliemeži, kuru čaulas augstums sasniedz 19 cm. Pagājušā gadsimta četrdesmitajos gados rapanu kāpurus, kas bija pieķērušies pie kuģu dibena, no Japāņu jūras ieveda Melnajā jūrā. Rapani strauji savairojās, samazinot austeru un mīdiju apmetnes. Vienīgais cīņas paņēmiens ar rapaniem ir to izķeršana. Rapanu gaļa ir ēdama, bet to čaula — dekoratīva, tāpēc tā ir tūristu un atpūtnieku pieprasīta. Ne mazums zaudējumu gliemji nodara lauksaimniecībai. Tādi ir naktīs aktīvie kailgliemeži. Tie īpaši savairojas siltās un slapjās vasarās. Ļoti kaitīgi ir lauku kailgliemeži, kas apēd ziemājus, kā arī kāpostus un citus dārzeņus. Dienvidos ļoti kaitīgs ir parku vīngliemezis. Dažu sugu gliemji ir parazītisko tārpu starpsaimnieki.
Studentu korporācijas
Studentu korporācijas ir akadēmiskas vīriešu mūža organizācijas, kas vieno studentus un augstskolu pabeigušos biedrus.
Latviešu studentu korporācijām bija liela loma Latvijas veidošanā pirmkara posmā, apkopojot latviešu tautas izglītoto daļu, veicinot tautiskās domas veidošanos, piedaloties brīvības cīņās un Latvijas Bruņoto spēku veidošanā. 1989. gadā korporācijas tiek atjaunotas, un šobrīd vieno vairākus tūkstošus esošo un bijušo studentu.
Latviešu studentu korporācijas Latvijas Republikā
1919. gadā tika izveidota Latvijas augstskola, kas vēlāk ieguvu nosaukumu Latvijas Universitāte. Pie tās darbību uzsāka visas līdzšinējās latviešu studentu korporācijas. 1920. gadā, šaržēto konventa vietā, pēc tāda paša principa, tika izveidots Prezidiju konvents, kas turpmāk apvienoja visas Latvijas studentu korporācijas.
Latviešu studentu korporācijas mūsdienās
Latvijā palikušie un padomju represijas pārcietušie burši, visus okupācijas gadus tikās neoficiāli, dažādās jubilejās un bērēs. Sākoties trešajai atmodai radās labvēlīgi apstākļi korporāciju darbības atjaunošanai Latvijā. Sadarbojoties Latvijas un trimdas buršiem, pirmās korporācijas savu darbību Latvijā atjaunoja jau 1989. gadā. 1990. gadā tiek atjaunota Prezidiju Konventa darbība. Līdz 1993. gadam savu darbību Latvijā ir atjaunojušas vai uzsākušas gandrīz visas Latviešu studentu korporācijas. Sākas lēna to pirmskara īpašumu atgūšana. Šodien korporācijas ir veiksmīgi pielāgojušās 21. gadsimta dinamiskajai dzīvei, tajā pašā laikā saglabājot savu seno kodolu, mērķus un tradīcijas.
Mediāna (statistika)
Galīga skaitļu saraksta mediānu var atrast, sakārtojot sarakstu augošā secībā, mediāna ir vidējā vērtība, piemēram,
{3, 3, 5, 9, 11}
mediāna ir.
Greitbērleiks
Ezers veidojies, ledājam erodējot lielas pirmsleduslaikmeta upju ielejas. Vidējā gada temperatūra pie ezera ir —7.2 °C. Ūdens apmaiņas laiks — 124 gadi.
Arturs Lielais
1956. gadā iestājās Latvijas Valsts universitātes Ģeogrāfijas fakultātes neklātienes nodaļā, kuru pabeidza ar izcilību. Studiju laikā iesāka tulkot, kur atklājās viņa labā valodas izjūta. 1959. gadā tika uzņemts Latvijas PSR Žurnālistu savienībā. Kopš 1969. gada sāka vadīt Jaunatnes literatūras redakciju izdevniecībā "Liesma".
Gāzi grīdā!
Trase
"Gāzi grīdā!" trase atrodas lidlaukā Dansfoldā Surrejā, Lielbritānijā. Tā ir 2.82 km gara un tajā ir 12 pagriezieni. Trase atrodas Otrā pasaules kara laika būvētaja aviobāzē. Vēlāk to izmantoja British Aerospace kā ražošanas un izmēģinājumu poligonu. Galvenais trases maršruts ir apzīmēts ar uzzīmētām līnijām un riepu sienām, daudzus elementus ir izstrādājis uzņēmums Lotus. Trase tika izstrādāta ņemot vērā to, lai auto izietu dažādus pārbaudījumus, sākot no auto vadāmības pagriezienos un beidzot ar piekares balansu, bremzēm un riepām. Trasi izmanto auto salīdzināšanai, jo kā teica Ričards Hamonds, paātrinājums no nulles līdz simtam un galējais ātrums kopējā vērtējumā īsti neko nenozīmē.
Pēdējais pagrieziens pirms finiša – "Gembons" (en), nosaukts par godu seram Maiklam Gembonam (en). Pirmās sezonas 8. sērijā sers Maikls gandrīz sasita Suzuki Liana šajā krustojumā. Viņš to izbrauca uz diviem riteņiem, tāpēc Džeremijs Klārksons nolēma nosaukt krustojumu pa godu Gembonam. Sākotnēji šis krustojums saucās "Kārpenteru krustojums" (en).
Arturs Lielais
Literārā darbība
Arturs Lielais bija arī aktīvs tulkotājs. Daži no viņa daudzajiem tulkojumiem ir T. Heijerdāla "Paradīzi meklējot" (1965, 1978), A. O. Eksvemelina "Amerikas pirāti" (1973), A. Ļiņevska "Akmens grāmatu lappuses" (1976), J. Senkeviča "Uz "Ra" pāri Atlantijas okeānam" (1976) u.c.
Balduīns no Alnas
Dzīvesgājums
1230. gadā tika nosūtīts uz Rīgu kā pāvesta Gregorija IX legāta kardināla Oto pilnvarnieks, lai izšķirtu strīdu starp Rīgas domkapitulu un Brēmenes virsbīskapu par tiesībām iecelt Rīgas bīskapu. Balduīns izšķīra strīdu par labu Rīgas domkapitulam un apstiprināja tā iecelto bīskapu Nikolaju. 1230. gada 28. decembrī Balduīns parakstīja līgumu ar kuršu ķēniņu Lamekinu (rex Lammekinus) un pārstāvjiem no Ezertuves (Esestua), proti Durbes (Durpis) zemes, Sagares (Saggara) zemes un 14 kiligundām (novadiem) Ventas abās pusēs. Līgums paredzēja, ka kurši pieņems kristietību, pieņems un apgādās vicelegāta Balduīna ieceltos katoļu priesterus, kā arī maksās pāvesta ieceltajam bīskapam un prelātiem tādas pašas nodevas, kādas maksāja Gotlandes iedzīvotāji. Pēc līguma kuršiem bija jāpiedalās visos aizsardzības un uzbrukuma karos pret pagāniem, visās lietās jāklausa vicelegātam un tad viņiem ir tiesības palikt brīviem, kamēr vien viņi paliek pie katoļu ticības. 1231. gada 17. janvārī Balduīns parakstīja līdzīgu līgumu ar 12 Austrumkursas novadu (Bandavas un Vanemas) pārstāvjiem. Līgumi paredzēja ļoti nelielas nodevas un pasargāja kuršus no Livonijas vācu virskundzības. Tas radīja Balduīna konfliktu ar vāciešiem. Vācieši ar militāru spēku ieņēma Kursu un daļu Zemgales, bet Gotlandē sagūsīija kuršu delegātus, kas bija ceļā pie pāvesta.
Moda (statistika)
{6, 2, 6, 6, 8, 9, 9, 10}
Meško I Pjasts
Dzīvesgājums
Lielas militārās aktivitātes noritēja gar Baltijas jūras krastu. 972. gadā Meško sakāva markgrāfu Odo Cediņas kaujā un 976. gadā iekaroja Oderas grīvu. 997. gadā tika ieņemta arī Gdaņska.
Vecākā atskaņu hronika
Ietekme uz latviešu literatūru
Hronikā pieminētos vēsturiskos datus izmantojis Rainis traģēdijā "Indulis un Ārija" (1911) un Jānis Akuraters lugā "Viesturs" (1920).
Imperatorpingvīns
Izskats un īpašības
Imperatorpingvīna ķermenim ir plūdlīniju forma, kas samazina berzi peldēšanas laikā. Spārni, kā visiem pingvīniem, ir stīvi un plakani un attīstījušies par spēcīgām airkājām. Tam ir neliela galva, īss kakls un nelielas kājas — pleznas. Tas viss palīdz saglabāt ķermeņa siltumu sūros Antarktīdas klimatiskajos apstākļos. Mēle klāta ar maziem ādas izciļņiem, kas neļauj medījumam izslīdēt no mutes.
Vairošanās
Imperatorpingvīniem dzimumbriedums iestājas 3 gadu vecumā, bet pāroties tie sāk gadu vai trīs gadus vēlāk. Vairošanās cikls tiem sākas Antarktīdas ziemas sākumā — martā un aprīlī. Visi dzimumbriedumu sasniegušie imperatorpingvīni dodas uz ligzdošanas kolonijām, kas atrodas līdz pat 50—120 km no stabila pakledus vai malasledus areāla malas. Ceļojums sākas laikā, kad gaišais diennakts laiks kļūst izteikti īss. Zoodārzos, imitējot dienas saīsināšanos, var provocēt veiksmīgu vairošanos.
Īrijas parlamenta ēka
Īrijas parlamenta ēka (ga) bija pasaulē pirmā pēc īpaša pasūtījuma celtā divpalātu parlamenta ēka. Tā atrodas Īrijas galvaspilsētas Dublinas pašā centrā iepretim slavenajai Trinitijas koledžai. Mūsdienās tā vairāk tiek saukta par Īrijas banku jeb par Koledžgrīnu (College Green), kura pēc būtības ir bankas filiāle. 18. gadsimtā tā bija rezidence abām Īrijas karaļvalsts parlamenta palātām (Lordu palātai un Īrijas apakšpalātai). 1800. gadā parlaments tika likvidēts saskaņā ar Ūnijas aktu, kad Īrijas sala tika pievienota Lielbritānijas un Īrijas Apvienotajai karalistei, bet pašu ēku pārdeva bankai ar aizliegumu tajā jebkad rīkot tautas sapulces, un noteica tiešo pārvaldi no Londonas.
Kazimirs
Polijā:
Boļeslavs I Drosmīgais
Dzīvesgājums
997. gadā Boļeslavs sūtīja Sv. Adalbertu uz Prūsiju kristīšanas misijā. 999. gadā Boļeslavs anektēja Morāviju, bet 1000. vai 1001. gadā - Slovākiju. 1000. gadā Svētās Romas impērijas imperators Otons III devās svētceļojumā uz Sv. Adalberta kapu Gņezno katedrālē un piešķīra Boļeslavam I titulu Frater et Cooperator Imperii (Impērijas brālis un partneris). Tad pat Otons III piešķīra Gņezno diacēzei arhibīskapijas statusu. Pēc Otona III nāves 1002. gadā Boļeslavs I iekaroja Meiseni un Lužicu, bet 1003. - 1004. gadā - Bohēmiju, kļūdams par Čehijas kņazu Boļeslavu IV.
Starp zvaigznēm
Filma ir stāsts par pētniekiem, kas caur tārpeju dodas ceļojumā ārpus galaktikas robežām, lai atrastu cilvēkiem dzīvošanai piemērotu planētu. Tajā galvenās lomas attēlo Metjū Makonahijs, Anna Hetaveja, Džesika Česteina un Maikls Keins. Filmas scenāriju sarakstīja Kristofers Nolans kopā ar savu brāli Džonatanu. Par iedvesmas avotu filmai kalpojis teorētiskā fiziķa Kipa Torna darbs, Torns bija arī filmas zinātniskais konsultants un izpildproducents.
Sēlija
Mūsdienu Sēlijas teritoriālā identitāte izsekojama kopš Sēlijas bīskapijas dibināšanas 1218. gadā. Senākajos tekstos tā saukta par Sēlenes zemi (la) vai Seloniju (la).
1991. gada 3. marta aptauja
'''1991. gada 3. marta aptauja''' bija Latvijas Republikas iedzīvotāju aptauja, kurā tika uzdots jautājums: "Vai jūs esat par demokrātisku un neatkarīgu Latviju?". Tautas nobalsošanā piedalījās 1 666 128 (87,56%) balsstiesīgo Latvijas iedzīvotāju, no kuriem 1 227 562 (73,68%) izvēlējās atbildi "jā", bet 411 374 (24,69%) atbildēja "nē". Aptaujā piedalījas arī PSRS karaspēka daļās pierakstītie Latvijas Republikas pastāvīgie civiliedzīvotāji.
Rezultāti
Tautas nobalsošanas Baltijas valstīs notika 9. februārī Lietuvā, 3. martā Latvijā un Igaunijā. Atšķirībā no citām Baltijas republikām, Latvijā nebija nevienas pilsētas vai rajona, kurā vairākums izvēlētos atbildi "nē", pat ne Daugavpils, kurā no LTF saraksta AP netika ievēlēts neviens deputāts. Taču "pret" balsoja līdz pusei no mazākumtautību pārstāvjiem, un Latvijā, salīdzinājumā ar abām pārējām Baltijas republikām, bija viszemākais pieņemtā valsts attīstības ceļa atbalstītāju īpatsvars, jo "pret" nobalsoja praktiski ceturtdaļa balsotāju.
Rezultātu interpretācija
Latvijā aptaujā piedalījās ap 87,6% balsstiesīgo iedzīvotāju, no kuriem 73,6% izvēlējās atbildi "jā". Salīdzinot Baltijas valstu etnisko sastāvu Lietuvā 1991. gadā dzīvoja ap 20% mazākumtautību pārstāvju, Igaunijā — ap 40%, bet Latvijā — ap 48%.
Klients-serveris
Aizsardzība
Tā kā svarīga informācija ir izvietota centralizēti (koncentrēta vienā vai vairākos serveros), viegli var veikt datu rezerves kopēšanu (backup). Pateicoties šādai sistēmai, dati jebkurā serverī var tikt dublēti reālā laika režīmā. Ja tiek sabojāta informācijas galvenā krātuve, tad informācija nebūs pazaudēta, jo vienmēr varēs izmantot rezerves kopiju.
Nāvessods
Vēsturiskā Eiropa
Pirmskara Latvijā nāvessods miera laikā nepastāvēja. Bija tomēr iespēja dažus noziegumus arī miera laikā nodot kara tiesai ar tiesībām piespriest nāvessodu. To izmantoja, piemēram, slepkavas un laupītāja Anša Kaupēna notiesāšanā 1927. gadā. Pēc neatkarības atjaunošanas nāvessodus izpildīja līdz 1996. gadam, pēc tam prezidents pasludināja faktisku moratoriju. Nāvessods miera laikā kļuva likumiski neiespējams pēc Latvijas pievienošanās Eiropas Cilvēktiesību un pamatbrīvību aizsardzības konvencijas 6.protokolam 1999. gadā, attiecīgā maiņa Krimināllikumā izdarīta 2000. gadā. Nāvessods pilnībā atcelts 2011. gadā
Ibadana
Pilsēta radās XIX gadsimta sākumā, kad šeit apmetās jorubi no citām pilsētām. Ap 1829. gadu Ibadana jau bija kļuvusi par spēcīgāko jorubu pilsētu. Tajā laikā no ziemeļiem jorubiem izbruka fulani, tomēr 1840. gadā jorubi apturēja fulanu iebrukumu. 1839. gadā Ibadana kļuva par Lielbritānijas protektorātu.
Čitagonga
Čitagonga, oficiāli Čatograma (, Chôţţogram), ir pilsēta Bangladešas dienvidaustrumu daļā pie Karnapuli upes ietekas Bengālijas līcī. Otrā lielākā Bangladešas pilsēta un lielākā valsts osta. Tiek uzskatīta par Bangladešas ekonomisko galvaspilsētu.
Ariane 5
Ariane 5 - Eiropas nesējraķešu Ariane grupa, kas paredzēta kravu nogādāšanai ģeostacionārajā pārejas orbītā (visbiežāk), kā arī zemākās orbītās.
Zemgales bīskapija
Alnas Balduīna pārvaldē (1232-1234)
1232. gada 4. februārī Gregorijs IX attiecībā uz Zemgales zemēm izdeva vēl papildus rakstu, paziņodams, ka pats iesvētījis Zemgales bīskapu un uzdeva atdot viņam Zemgali ar visu to, kas pie tās pieder. Mežotne kļuva par Zemgales prāvesta Heidenrika un kapitula mitekli. 1233. gada 20. aprīlī pāvests deva Mežotnes kapitulam sv. Augustīna un premonstriešu ordeņa satversmi.
Papagaiļu virsdzimta
Papagaiļu virsdzimta jeb tipisko papagaiļu virsdzimta (Psittacoidea) ir viena no trim papagaiļveidīgo kārtas (Psittaciformes) virsdzimtām, kas apvieno lielāko daļu papagaiļveidīgo sugu (373 sugas) un kas tiek iedalītas divās dzimtās. Šīs grupas papagaiļi plaši izplatīti Vecās un Jaunās pasaules tropu joslā. Pazīstamākie virsdzimtas pārstāvji ir aras, amazones, loriketi, viļņpapagailis, pelēkais papagailis.
Uzvedība
Barojas galvenokārt ar sēklām, bet, atkarībā no sugas, barojas arī ar augļiem, riekstiem, lapām, nektāru, kukaiņiem un citu dzīvnieku izcelsmes barību. Dažas sugas, piemēram, loriketi barojas galvenokārt ar nektāru.
Omārs el Bešīrs
Biogrāfija
1966. gadā beidzis Ēģiptes Kara akadēmiju. Karojis Sudānas pilsoņu karā, 1973. gadā kā brigādes komandieris piedalījies Yom Kippur karā ēģiptiešu pusē. No 1975. līdz 1979. gadam militārais atašejs AAE. Pēc atgriešanās dzimtenē garnizona un vēlāk izpletņlēcēju brigādes komandieris.
Starptautiskā krimināltiesa 2008. gadā, apsūdzot kara noziegumos, noziegumos pret cilvēci, kā arī genocīda veikšanā Darfūrā, izdeva el Bešīra apcietināšanas orderi, tādējādi viņš kļuva par pirmo politiķi, kas tika nodots starptautiskajai kriminālvajāšanai, pildot valsts vadītāja pienākumus.
Ugunskrusts (organizācija)
Latviešu tautas apvienība "Ugunskrusts" bija latviešu galēji labēja nacionālistiska organizācija, kas darbojās no 1932. gada līdz 1933. gada 12. aprīlī, kad tā tika slēgta, bet jau no 1933. gada marta organizācija turpināja savu darbību kā Latviešu tautas apvienība "Pērkonkrusts".
Škoda 27Tr Solaris
2013. gadā uzņēmums "Rīgas satiksme" noslēdza līgumu par 131,8 miljoniem euro ar kompāniju "Škoda Electric" par 125 Škoda 27Tr Solaris trolejbusu piegādi piecu gadu laikā ar iespēju palielināt piegādes apjomu vēl par 38 trolejbusiem. Pirmie jaunie trolejbusi tika saņemti 2014. gada oktobrī, un to atlikušās piegādes notiks līdz 2020. gadam.
Šnipišķu seņūnija
Vēsture
Iepriekš Šnipišķēs atradās sinagoga un ebreju kapsēta.
Hitlerjūgends
Hitlerjūgends (de, latviski — 'Hitlera jaunatne', saīsināti HJ) bija paramilitāra NSDAP jaunatnes organizācija zēniem vecumā no 14 līdz 18 gadiem.
Latvju raksti Brīvā Latvija
Laikraksta numuru saturs pārsvarā iedalāms trīs daļās -
Sākot ar 5. numuru laikraksts sāka iznāk ar nosaukumu Brīvā Latvija. Latvju raksti. Tas tika pavairots aptuveni 700 eksemplāru lielā metienā, un tā apjoms sasniedza 16-18 lapaspuses. Laikraksta 5.-11. numura iespiešanu vadīja A.Briedis, 12. un 13.numura iespiešanu - J.Sildegs, pie kam zināms, ka 12. numurs tika iespiests Jelgavas apriņķa Vircavas pagasta valdē.
Teātris
Teātris (el (théatron) — 'skatītāju vietas') ir mākslas veids, kas nodarbojas ar dramaturģijas darbu (lugu) vai māksliniecisku ieceru dramatisku realizāciju, tas ir, dramatisko izrāžu radīšanu un publisku izrādīšanu (parasti uz skatuves), izmantojot aktiera tēlojumu, runu, žestus, kustības, mūziku un tā tālāk. Teātris ir nesaraujami saistīts ar literatūru, jo īpaši ar dramaturģiju.